
           REPUBLIKA HRVATSKA

SPLITSKO-DALMATINSKA ŽUPANIJA

G R A D   S I NJ
Gradsko vijeće

KLASA: 240-01/23-01/24
URBROJ: 2181-08-01-23-2
Sinj,  22. prosinca 2023. godine
Na temelju članka 34. Statuta Grada Sinja (Službeni glasnik Grada Sinja broj 02/21), članka 17. stavak 1. alineja 1. Zakona o Sustavu civilne zaštite (Narodne novine Republike Hrvatske br. 82/15 118/18, 31/20, 20/21 i 114/22) Gradsko vijeće Grada Sinja na 23. sjednici održanoj dana 22. prosinca 2023. godine, donosi

ZAKLJUČAK

o usvajanju Analize stanja sustava civilne zaštite na području

Grada Sinja u 2023. godini.
Članak 1.
Usvaja se Analiza stanja sustava civilne zaštite na području Grada Sinja u 2023. godini., čiji sadržaj se nalazi u prilogu ovog akta čini njegov sastavni dio.

Članak 2.
Ovaj Zaključak stupa na snagu 1. siječnja 2024. godine  od objavit će se u „Službenom glasniku Grada Sinja“.
Predsjednik Gradskog vijeća

Petar Župić, ing. v. r.
                              
[image: image2.emf] 


           REPUBLIKA HRVATSKA

SPLITSKO-DALMATINSKA ŽUPANIJA
G R A D   S I NJ
Gradsko vijeće

KLASA: 240-01/23-01/24
URBROJ: 2181-08-01-23-2
Sinj,  22. prosinca 2023. godine
Na temelju članka 34. Statuta Grada Sinja (Službeni glasnik Grada Sinja broj 02/21), članka 17. stavak 1. alineja 1. Zakona o Sustavu civilne zaštite (Narodne novine Republike Hrvatske br. 82/15, 118/18, 31/20, 20/21 i 114/22) Gradsko vijeće Grada Sinja na 23. sjednici održanoj dana 22 prosinca 2023. godine, usvojilo je

ANALIZU STANJA SUSTAVA CIVILNE ZAŠTITE

NA PODRUČJU GRADA SINJA U 2023. GODINI
1. UVOD
Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Analiza stanja sustava civilne zaštite na području Grada Sinja za 2023. sadrži prikaz stanja operativnih snaga sustava civilne zaštite Grada Sinja, aktivnosti koje su se odvijale unutar sustava civilne zaštite Grada Sinja te stanje izrade planskih dokumenata. Radi primjene odredbi Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine 49/17) Analiza stanja sustava civilne zaštite na području Grada Sinja za 2023. odnosi se na razdoblje od 14. prosinca 2022. do 15. prosinca 2023. godine.

Sustav civilne zaštite na području Grada Sinja tijekom 2023. temeljio se na sljedećim aktima, sukladno odredbama Zakona o sustavu civilne zaštite (Narodne novine 82/15, 118/18, 31/20, 20/21 i 114/22):

· Smjernicama za organizaciju i razvoj sustava civilne zaštite na području Grada Sinja (Službeni glasnik Grada Sinja 3/20)

· Planu razvoja sustava civilne zaštite Grada Sinja za 2023. s financijskim učincima za trogodišnje razdoblje (Službeni glasnik Grada Sinja 12/22);

· Zaključku o donošenju Procjene rizika od velikih nesreća za područje Grada Sinja KLASA: 240-01/22-01/ 22, URBROJ 2181-08-01-23-3; od 14. veljače 2023.godine

· Zaključku o donošenju Plana djelovanja civilne zaštite Grada Sinja KLASA: 240-01/23-01/2, URBROJ 2181-08-03-23-3 od 21. veljače 2023.godine.

· Programu javnih potreba za obavljanje djelatnosti Hrvatske gorske službe spašavanja – na području Grada Sinja za 2023. godinu;

· Planu vježbi civilne zaštite na području Grada Sinja za 2023. godinu (Službeni glasnik Grada Sinja KLASA: 240-01/22-01/15, URBROJ: 2181-08-03-22-, donesenog u Sinju, 09. kolovoza  2022. godine;

· Odluci o određivanju pravnih osoba od interesa za sustav civilne zaštite na području Grada Sinja a (Službeni glasnik Grada Sinja 3/20); 
· Procjeni ugroženosti od požara i tehnološke eksplozije za područje Grada Sinja (Službeni glasnik Grada Sinja 2/21);

· Planu zaštite od požara Grada Sinja (Službeni glasnik Grada Sinja 2/21).

· Odluci o osnivanju i imenovanju Načelnika zamjenika načelnika i članova Stožera CZ Grada Sinja od 08. lipnja 2021. godine. 

· Odluci o imenovanju  članice Stožera civilne zaštite Grada Sinja KLASA: 240-01/22-01/12, URBROJ: 2181-08-03-22-1, od 27. travnja 2022. godine.

· Odluci o razrješenju i imenovanju  članice Stožera civilne zaštite Grada Sinja KLASA: 240-01/22-01/14, URBROJ: 2181-08-03-22-1, od 9. kolovoza 2022. godine.

· Provedbenom planu unapređenja zaštite od požara i tehnoloških eksplozija za  području Grada Sinja za 2023. (Službeni glasnik Grada Sinja 7/23)

· Planu aktivnog uključenja svih subjekata zaštite od požara na području Grada Sinja za 2023. godinu (Službeni glasnik Grada Sinja 4/23)

· - Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje Grada Sinja za 2023. godinu. godini (Službeni glasnik Grada Sinja 4/23)

2.  OPERATIVNE SNAGE CIVILNE ZAŠTITE
Na području Grada Sinja operativne snage sustava civilne zaštite činili su:

· Stožer civilne zaštite Grada Sinja,

· operativne snage vatrogastva,

· operativne snage Hrvatskog Crvenog križa - Gradsko društvo Crvenog križa Sinj,

· operativne snage Hrvatske gorske službe spašavanja - Stanica Split-ispostava Sinj,

· udruge građana od interesa za sustav civilne zaštite,

· postrojbe civilne zaštite opće namjene Grada Sinja,

· povjerenici i zamjenici povjerenika civilne zaštite,

· pravne osobe od interesa za sustav civilne zaštite na području Grada Sinja.
2.1. Stožer civilne zaštite Grada Sinja
Analiza stanja
Odlukom gradonačelnika Grada Sinja osnovan je i imenovan Stožer civilne zaštite Grada Sinja, KLASA: 810-01/21-01/8, URBROJ: 2175/01-03-21-20, od 8. lipnja 2021. godine, Odluci o imenovanju  članice Stožera civilne zaštite Grada Sinja KLASA: 240-01/22-01/12, URBROJ: 2181-08-03-22-1, od 27. travnja 2022. godine i Odluci o razrješenju i imenovanju  članice Stožera civilne zaštite Grada Sinja KLASA: 240-01/22-01/14, URBROJ: 2181-08-03-22-1, od 9. kolovoza 2022. godine (u daljnjem tekstu: Stožer). Stožer je stručno, operativno i koordinativno tijelo koje usklađuje djelovanje operativnih snaga civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

Stožer obavlja zadaće koje se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, provodi plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže odluke o prestanku provođenja mjera i aktivnosti u sustavu civilne zaštite.

Planom djelovanja civilne zaštite Grada Sinja KLASA: 240-01/23-01/2, URBROJ 2181-08-03-23-3 od 21. veljače 2023.godine, detaljnije su određene zadaće Stožera civilne zaštite Grada Sinja tijekom velikih nesreća i katastrofa, i način realizacije istih.

Dana 12. svibnja 2023. donesena je Odluka o deaktiviranju Stožera civilne zaštite Grada Sinja sa svrhom poduzimanja mjera za suzbijanje epidemije uzrokovane virusom SARS-CoV-2,.

Stožer civilne zaštite Grada Sinja provodio je sve odluke i naložene mjere koje je donio Stožer civilne zaštite Republike Hrvatske).  Od 01.prosinca 2020. godine do 12. svibnja 2023. godine te je održano ukupno 12 sjednica Stožera civilne zaštite Grada Sinja, a rad stožera je u međuvremenu ustrojen tako da je zasjedanje kontinuirano tako da je formirana grupa na društvenim mrežama te da se odluke donose blagovremeno i u kontinuitetu.

Nakon 12. svibnja rad Stožera je nastavljen u normalnom okružju i u periodu od godinu dana je održano tri redovite sjednice s temom Prijedlog Plana rada Stožera civilne zaštite za pripremu protupožarne sezone 2023. godinu, tema druge sjednice Stožera bilo je priprema za Zimsku sezonu te je treća sjednica imala temu za  pripremu Analize stanja sustava CZ Grada Sinja, Prijedlog Programa javnih potreba za obavljanje djelatnosti stanice Hrvatske gorske službe spašavanja na području Grada Sinja za 2023. godinu kao i na Prijedlog Plana razvoja sustava civilne zaštite za 2023. godinu s financijskim učincima za trogodišnje razdoblje na području Grada Sinja.
Načelnik Stožera i svi članovi Stožera prošli su  obuku  PUCZ za tijela jedinica lokalne samouprave za rad u Stožeru CZ.

Sukladno Planu vježbi civilne zaštite na području Grada Sinja za 2023. godinu održana je pokazna vježba s nazivom „ U rukama najboljih“ koja je izazvala interes građana Grada Sinja i uspješno izvedena.

Stupanj provedbe aktivnosti
 

	Ciljevi iz Smjernica
	Opis planiranih aktivnosti u 2023.
	Ostvarenje

	- osposobljavanje i edukacija Stožera

- najmanje jedanput godišnje Stožeru predstaviti sadržaj planskih dokumenata iz područja civilne zaštite

- najmanje jedanput u dvije godine održati stožerno-zapovjednu vježbu s ciljem provježbavanja jednog ili više postojećih scenarija velike nesreće i katastrofe
	- osposobljavanje članova Stožera koji još nisu prošli osposobljavanje
	U analiziranom razdoblju  je provedeno osposobljavanje za sve članove Stožera 

	
	- prezentacija planskih dokumenata
	Načelnik i članovi Stožera upoznati su sa svim planskim dokumentima. 

	
	- sudjelovanje u stožerno-zapovjednoj vježbi
	Aktivnost je u pripremi.


 

U idućem planskom razdoblju potrebno planirati održavanje stožerno-zapovjedne vježbe u kojoj će se proigravati scenariji velikih nesreća i katastrofa
2.2. Operativne snage vatrogastva

Analiza stanja
Na području Grada Sinja djeluju dvije vatrogasne postrojbe, JVP Sinj i DVD Sinj. Nositelj zaštite od požara na području Grada Sinja je JVP Sinj.

Javna vatrogasna postrojba Grada Sinja počela je s radom 01.12.2017.g. U postrojbi djeluju 23 profesionalna vatrogasca koji raspolažu s 10 vatrogasnih vozila i ostalom opremom.

Sva vozila tehnički su ispravna, registrirana i opremljena radio vezom i najnužnijom opremom. Deset (10) pripadnika JVP je završilo specijalističku obuku za spašavanje iz dubina i visina (potres) pod mentorstvom Ravnateljstva za civilnu zaštitu MUP-a RH, te raspolažu s osnovnom opremom.

Operativno pokriva najveće područje u Republici  Hrvatskoj. Naime, ova Postrojba, kao stožerna vatrogasna postrojba djeluje na području bivše općine Sinj , Grada Sinja, djelomično na području gradova Trilj i Vrlika i Općina Dicmo, Hrvace i Otok (ukupna površina 1077 km 2  i približno 45 000 stanovnika).

            Osim operativnog djelovanja, Postrojba sudjeluje u provođenju preventivnih mjera zaštite od požara, obuci stanovništva i drugih zainteresiranih čimbenika, provođenju pojačanih mjera zaštite od požara u ljetnom periodu, u zaštiti građana od svih drugih elementarnih nepogoda i ugroza. 

Dobrovoljno vatrogasno društvo Sinj jedno je od najstarijih vatrogasnih koje je osnovano daleke 1907. godine,. U Postrojbi djeluje 20 operativnih članova (bez članova koji su radnici JVP Sinj) i 30 pripadnika mladeži koji raspolažu s 5 vatrogasnih vozila. Cijelu godinu je organizirano dežurstvo s jednim vatrogascem u smjeni, a kroz pojačane mjere zaštite od požara ljeti taj broj se poveća do cca 10 dobrovoljni vatrogasaca dnevno. Osim toga organizirano je dežurstvo na motrilačkoj postaji kao i auto ophodnje. 

            Novom organizacijom, DVD Sinj sada djeluje primarno kao prva operativna snaga za ispomoć kod intervencija JVP Sinj, kroz provođenje preventivnih mjera u vrtićima, školama i među ostalim stanovništvom, stručno usavršavanje članova, rad s mladeži, provođenje pojačanih mjera zaštite od požara u ljetnom periodu odnosno svim aktivnostima za podizanje vatrogasne kulture.

            Sva vozila tehnički su ispravna, registrirana i opremljena radio vezom i najnužnijom opremom. 

DVD Sinj ima bespilotnu letjelicu (dron) kao i licencirane vatrogasce za upravljanje istim. Također imamo potražnog psa koji je prošao obuku i ima sve potrebne licence i već se može koristiti u potragama.

Grad Sinj je, u svom Proračunu za 2023. godinu, za rad Javne vatrogasne postrojbe Grada Sinja osigurao sredstva u iznosu od 5.315.000,00 kn (jedan dio je iz Državnog Proračuna). 

            Gradsko vijeće Grada Sinja svojim Proračunom za 2023. godinu za rad Dobrovoljnog vatrogasnog društva Sinj osiguralo je sredstva u  iznosu od 750.000,00 kuna. Ako se tome pridodaju sredstva koja za rad postrojbe osiguravaju raznim ugovorima i sredstvima iz državnog proračuna i proračuna vatrogasne zajednice Splitsko dalmatinske županije, možemo kazati da se raspolaže za rad s cca 1.100.000,00 kn

U 2023.g. (do 31.10.) JVP Sinj je imao 489 intervencija, a članovi DVD Sinj sudjelovali su zajedno s JVP Sinj na 236 intervencija.

Ovakav način rada pokazao se kao ispravan na mnogim intervencijama.

            Kao i mnogo godina do sada, vatrogasne postrojbe su se iskazala ne samo na intervencijama gašenja požara, već također na intervencijama u vezi pandemije SARS-CoV-2,  u prometnim udesima, olujnom vjetru, poplavama, ukratko na svim intervencijama gdje su bili ugroženi ljudski životi i materijalna dobra i jedina su gradska institucija koja je bila na raspolaganju ODMAH po dojavi. 

Stupanj provedbe aktivnosti
	Ciljevi iz Smjernica
	Opis planiranih aktivnosti u 2023.
	Ostvarenje

	Provedba obrazovanja, osposobljavanja i usavršavanja (JVP SINJ)
	- provedba obrazovanja, osposobljavanja i usavršavanja redovitim nastavnim temama JVP-a
	Tijekom cijele godine JVP GZ obavlja nastavu koja se provodi kroz 10 teorijskih tema i 54 praktičnih vježbi. 

	Permanentno ulaganje u opremu i sredstva za gašenje požara (vatrogasna vozila, oprema za gašenje požara)

(JVP SINJ)
	- sukladno Planu nabave i potrebama na terenu
	U izvještajnom razdoblju nabavljeno je  jedno vatrogasno vozilo i to auto ljestve 

	Permanentno ulaganje u opremu i sredstva za gašenje požara (vatrogasna vozila, oprema za gašenje požara)


	- nabava novih vatrogasnih vozila, opreme i sredstava za gašenje požara
	Nabavljena je osobna i zaštitna vatrogasna oprema, oprema za gašenje i spašavanje te sredstva veze

	Prijam novih vatrogasaca (JVP SINJ)
	- zapošljavanje
	Zaposleno je 5 vatrogasca



	Obavljanje i popunjavanje članstva

(DVD)
	- učlanjenje novih članova u dobrovoljno vatrogasno društvo
	Primljeno je10 vatrogasaca.



	Održavanje mobilnosti voznog parka (pregledi, servisi i atestiranja)

(JVP GZ)
	- redovni servisi i sukladno potrebama na terenu
	Kontrolni pregledi vatrogasnih vozila i opreme obavljaju se svakodnevno prilikom primopredaje službe i po povratku s intervencija.

Vozila koja nije moguće samostalno popraviti upućuju se u vanjske servise. Servisi ugradbenih pumpi i nadogradnji obavljaju se u ovlaštenim servisima. Vozila za spašavanje s visina svake godine moraju dobiti uvjerenje da su sigurna za rad pa se upućuju u ovlaštene servise za tu namjenu. Vozila se redovito osiguravanju i registriraju.

	Održavanje mobilnosti voznog parka (pregledi, servisi i atestiranja)

(DVD)
	- redovni servisi, popravci, osiguranja i tehnički pregledi  vatrogasnih vozila, 


	Tijekom proteklog razdoblja redovno je održavana mobilnost voznog parka.

	Suradnja s ostalim žurnim službama (JVP Sinj)
	- suradnja na intervencijama i u zajedničkim vježbama
	Vatrogasna postrojba je svakodnevno surađivala s policijom i hitnom medicinskom pomoći na hitnim intervencijama.

Vatrogasna postrojba je surađivala i s Hrvatskom gorskom službom spašavanja, udrugama civilnog društva s posebnim sposobnostima i državnim policijskim, vojnim i sigurnosnim službama na edukacijama i vježbama.

	Suradnja s ostalim žurnim službama (DVD)
	- suradnja će se ostvarivati tijekom cijele godine
	Suradnja s ostalim žurnim službama ostvarivana je tijekom cijele godine putem JVP Sinj.


2. 3. Operativne snage Gradskog društva Crvenog križa Sinj,

Analiza stanja
Glavna uloga Gradskog društva Crvenog križa Sinj (u daljnjem tekstu: GDCK Sinj) je ublažavanje ljudskih patnji, a osobito onih izazvanih oružanim sukobima, velikim prirodnim, ekološkim, tehnološkim i drugim nesrećama, s posljedicama masovnih stradanja i epidemija. Velike tragedije koje se učestalo pojavljuju širom svijeta u posljednjih nekoliko godina naglašavaju potrebu razvoja i usavršavanja službi za pripremu i odgovor na katastrofe. GDCK Sinj zato u svom djelovanju stavlja poseban naglasak na aktivnosti vezane za pripremu i djelovanje u kriznim situacijama te pomaganje pogođenim zajednicama u oporavku

Gradsko društvo Crvenog križa Sinj na temelju svojih javnih ovlasti i Procjene Rizika formiralo je interventni tim s 20 članova s pripadajućom opremom. U suradnji s drugim relevantnim akterima poput Doma zdravlja ili Zavoda za javno zdravstvo izrađuju plan angažiranja, viziju razvitka u sljedećih pet godina s pripadajućim financijskim planom, te planom osposobljavanja stanovništva za slučaj velikih nesreća odnosno prirodnih i ekoloških katastrofa.

Navedene aktivnosti su odrađene u većini zadanih okvira, te će nastaviti u narednom razdoblju odnosno kroz iduću 2023. godinu.

Gradsko društvo Crvenog križa Sinj ima osposobljene timove za: spašavanje na vodi, logistiku, koji su u svakom trenutku spremni za opskrbu građana  za vrijeme neplaniranih nesreća, službu traženja koja u suradnji s Nacionalnim Uredom službe traženja obavlja niz radnji čiji je cilj sprečavanje razdvajanja i nestanka osoba, održavanje kontakata između članova obitelji te rasvjetljavanje sudbine osoba koje se vode kao nestale.

Gradsko društvo Crvenog križa Sinj provodi niz različitih aktivnosti (zdravstveno-odgojna predavanja, javne tribine, radionice za djecu i mlade, savjetovališta, klubovi zdravlja), kako bi se zainteresirane osobe uputilo na rješavanje određenog zdravstvenog problema i spriječilo štetne učinke na zdravlje.

Gradsko društvo Crvenog križa krenulo je u nabavku još jednog vozila koje će služiti za logističku podršku našim građanima te pomoć u dostavi pomoći najugroženijim skupinama.

Hrvatski Crveni križ Gradsko društvo Crvenog križa Sinj kao temeljna operativna snaga civilne zaštite na području  Grada Sinja biti će i dalje uključeno u mjere zaštite građana.

 Tako je u izvještajnom razdoblju provedeno: 

Edukacija volontera (iz postojeće strukture i novih volontera) za provedbu aktivnosti na terenu. Na mrežnim stranicama Gradskog društva Crvenog križa Sinj zaprimljeno je preko 100 prijava za volontiranje, a obrađeno je 90 prijava na način da su svi potencijalni volonteri kontaktirani i za svakog volontera je ishođena potvrda o nekažnjavanju od Ministarstva pravosuđa RH. Za volontere koje smo uključivali u aktivnosti osigurana je zaštitna oprema (maske, rukavice, radne rukavice prsluci, sredstva osobne higijene dr.), te su organizirane edukacije o načinu i pravilima rada volontera. Također su održane radionice u svrhu osiguranja najveće moguće zaštite naših korisnika i volontera. 

U konačnici je u intervencije i aktivnosti na terenu bilo uključeno 50 volontera koji su odradili preko 1.000 volonterskih sati. Za sve djelatnike i volontere svakodnevno je vođena evidencija angažiranja i rada, ovisno o preuzetim aktivnostima.

Stupanj provedbe aktivnosti
	Ciljevi iz Smjernica
	Opis planiranih aktivnosti u 2023.
	Ostvarenje

	Najmanje jedanput godišnje provesti edukaciju i osposobljavanje novih članova interventnog tima
	Interventni timovi su  specijalističke ekipe koje su vrhunski osposobljene i opremljene za samostalno djelovanje na ugroženom području u određenom razdoblju - te ekipe još nazivamo i interventni timovi GDCK-a Sinj. Svaki član interventnog tima GDCK-a Sinj prolazi edukaciju iz sljedećih cjelina: procjene situacije i koordinacije, prve pomoći, službe traženja, podizanja naselja i organizacije smještaja, psihosocijalne podrške, opskrbe vodom i sanacije, zaštite života na vodi.
	Održana je nova obuka za članove interventnog tima. Obuku je prošlo 20 osoba.

	Najmanje jedan put godišnje provesti pokaznu vježbu svih članova interventnog tima te provjeriti funkcionalnost opreme
	Pripremu za krizne situacije GDCK Sinj provodi aktivnostima koje pridonose spremnosti operativnih snaga za kriznu situaciju s ciljem ublažavanja posljedica krizne situacije na zdravlje, život i socijalnu sigurnost zajednice. Sukladno tome planirano je sudjelovanje u vježbama civilne zaštite.
	Provedena je jedna vježbe za provjeru znanja i vještina članova interventnog tima u sklopu čega je provjerena i funkcionalnost opreme za djelovanje u kriznim situacijama.


2.4. Operativne snage Hrvatske gorske službe spašavanja

Analiza stanja
Stanici Split djeluje 110 pripadnika (redovni sastav) i 300 suradnika (pričuvni sastav), 5 liječnika 18 instruktora najprestižnijim svjetskim licencama. HGSS Stanica Split godišnje odradi 15.000 sati u intervencijama, 40.000 sati u pripremi i preventivi, 23 000 sati u dežurstvima. Svi redoviti članovi, obvezali su se biti raspoloživi od 0-24 sata, 365 dana u godini. Kao temeljna snaga sustava Civilne zaštite HGSS stanica Split je u 2023 godini na područjima koje pokriva odradila sve postavljene zadaće, mjere i aktivnosti., 

U 2023. godini HGSS Stanica Split imala je  115 akcija spašavanja od čega je daleko najveći broj potraga za nestalim, uglavnom domicilnim osobama. Od toga je HGSS ispostava Sinj odradila 35 intervencija i akcija. Stanica ima ukupno 43 vozila, specijalno vozilo UNIMOG i dva „quad“ vozila za terensku vožnju. Vozni park zastario za što je potrebno mnogo financijskih sredstava za tekuće održavanje. Osim automobila tu su i 8 motornih čamaca s prikolicama za transport istih, brzi brod za prebacivanje ljudstva, zapovjedno vozilo, paramotora jedrilica, prikolice za potražne timove i modulske prikolice za spašavanje u poplavama i većim akcijama, dvije pokretne kuhinje, šatore, sustav radio veza i druga potrebna opremu. 
HGSS ispostava Sinj je ustrojstvena teritorijalna jedinica Stanice Split, te kao takva i nacionalnog HGSS-a. U svom sastavu ima 33 pripadnika od čega 11 spašavatelja i gorskih spašavatelja, te 32 kandidata za pričuvni sastav koji su još u procesu obuke. Djeluje u prostoru na Stadionu Junaka i raspolaže jednim sa dva terenska vozila, jedno kombi vozilo, dva plovila, premotornom jedrilicom. HGSS Ispostava Sinj je aktivno sudjelovala u svim intervencijama, mjerama i aktivnostima u sustavu civilne zaštite, posebno se istakla u potragama za nestalim osobama u kojima je bila nositelj i koordinirala (primjer uspješne potrage za nestalom osobom  u Zelovu u kojoj je sudjelovalo 250 sudionika).

STANJE OPREMLJENOSTI, OSPOSOBLJENOSTI (OBUKA I SPECIJALNOST|) ispostava ima 4 gorska spašavatelja, 7 spašavatelja, jednog letača spašavatelja, jednog liječnika i instruktora za prvu pomoć, jednog medicinskog tehničara. U stanici djeluje jedan potrazi tim sa psom za potrage i ruševine, jedan pilot paramotora jedrilice, 4 međunarodno licencirana spašavatelja za spašavanje na divljim i brzim vodama i poplavama, jednog ronioca i dva pilota drona, a 25 dlanova je osposobljeno za potrage. Pripadnici posjeduju znanja i vještina pružanja prve pomoći, te vladaju tehnikama skijanja, i drugim vještinama za spašavanje u zimskim uvjetima, no nedostaje opreme za zimsko spašavanje. Pripadnici su djelomično opremljeni osobnom zaštitnom opremom. U Ispostavi se redovito provodi osposobljavanje novih pripadnika po Programu za ispostave (1S-ak predavanja i tema), te se vodi evidencija, a najkvalitetniji suradnici uključuju se u redovni sastav HGSS-a. Novi pripadnici se novače iz planinarskih društava ili drugih sredina 

Stanica je za potrebe ispostave uredila prostor u Stadionu Junaka od 100 m2. Prostor ima i pripadajući parking, ali nedostaje nadstrešnica za zaštitu vozila. ispostava je uredila poligone za vježbu u Gredi u Glavicama, te 8 skloništa na Dinari  Kamešnici. 

U ispostavi djeluju 2 kartografa, pa je ispostava je sudjelovala u izradi čitavog niza zemljovida planina i prostora Cetinske krajine, te prati stanje izmjene stanja na terenu te priprema, ažurira i nadzire stanje staza, signalizacije i eventualne promijene koje mogu ugroziti sigurnost( inspekcijski nadzor). Članovi HGSS ispostava Sinj sudjeluju u čak 4 stožera CZ u našoj Županiji poglavito u bližim JLS koje svojim kapacitetima, sposobnostima i blizinom u prvom odgovoru pokriva ova ispostava. HGSS ispostava Sinj aktivno surađuje s turističkom zajednicom u eko akcijama kao i u aktivnostima koje promoviraju turističke mogućnosti prostora, dežura u svim manifestacijama kao Sto su biciklističke utrke, Trail utrke, avanturistički sportovi, osiguranja planinarskih uspona, edukacije djece vrtićke dobi i školaraca gdje ih se podučava o sigurnosti te ekologiji. ispostava surađuje i sa svim ustanovama i  službama na području svog djelovanja. ispostava drži predavanja u planinarskim školama koje se organiziraju te osposobljava polaznike za speleologiju, alpinizam, sigurnost u planinama, prvu pomoć i ostalim temama po programu škole.

Ispostava provodi vježbe na rijeci Cetini, vježbe potrage, speleo vježbe, vježbe potrage za nestalim osobama i u ruševinama. Jedna od zakonskih djelatnosti HGSS-a je i zaštita prirode, pa je ispostava aktivna u svim ekološkim akcijama. Sudjeluje u radnim akcijama izrade održavanja planinarskih skloništa i u svim aktivnostima CZ.

Stupanj provedbe aktivnosti
	Ciljevi iz Smjernica
	Opis planiranih aktivnosti u 2023.
	Ostvarenje

	Osposobljavanje pripadnika HGSS - Stanice Split- Ispostave Sinj
	Provođenje tečajeva i vježbi sukladno godišnjem Planu rada za 2023.
	Novi članovi su započeli sa svojom edukacijom, a stari članovi su završavali specijalističke tečajeve prema svojim afinitetima i potrebama, izvršeno je relicenciranje članova u pružanju prve pomoći u neurbanom uvjetima, a znanje je obnavljano i usavršavano na vježbama u organizaciji Stanice HGSS-a. Split

	Sudjelovanje u vježbama sustava civilne zaštite Grada Sinja
	Sudjelovanje na vježbama sukladno Planu vježbi civilne zaštite na području Grada Sinja za 2023.
	Sudjelovanje u vježbi „ U rukama najboljih 2023.“, pokaznoj vježbi koju je organizirao Grad Sinj.

	Nabava osobne i skupne opreme
	Zanavljanje osobne i skupne opreme
	Nabavljala se nova i zanavljala stara osobna i skupna oprema te su uložena  znatna sredstva u popravak i uređenje infrastrukture.


2.5. Udruge građana od interesa za sustav civilne zaštite 

Analiza stanja
Udruge građana od interesa za sustav civilne zaštite Grada Sinja su: Planinarsko društvo Svilaja Sinj; Lovačko društvo Sinj; Aero-klub Sinj; Planinarsko društvo Sveti Jakov speleološki odsjek, Sinj; Odred izviđača, Sinj.

Udruge koje nemaju javne ovlasti, a od interesa su za sustav civilne zaštite pričuvni su dio operativnih snaga sustava civilne zaštite (speleološke, kinološke, ronilačke, radio komunikacijske, zrakoplovne i sl.) koji je osposobljen za provođenje pojedinih mjera i aktivnosti unutar sustava, a koji svojim sposobnostima nadopunjuje sposobnosti temeljnih operativnih snaga. Suradnja Grada Sinja s udrugama građana od interesa za sustav civilne zaštite ostvaruje se njihovim redovitim financiranjem na godišnjoj razini u sklopu programa javnih potreba u područjima tehničke kulture, socijalne skrbi i  sporta. U narednom periodu, a u skladu sa Zakonom o civilnoj zaštiti, odnosi s udrugama koje su od interesa za sustav civilne zaštite regulirat će se Programom financiranja udruga iz područja sustava civilne zaštite u 2024 godini a na temelju kojega će se financiranje provoditi putem javnog natječaja i izravnom dodjelom te će se utvrditi zadaće i uvjeti pod kojima se udruge uključuju u aktivnosti civilne zaštite sredstva namijenjena jačanju sposobnosti udruga u katastrofama i velikim nesrećama.

Treba napomenuti da u ovom području ima još dosta prostora za napredovanje na čemu se i nije dovoljno napravilo od 2020 do kraj 2023. godine.

Stupanj provedbe aktivnosti
 

	Ciljevi iz Smjernica
	Opis planiranih aktivnosti u 2023.
	Ostvarenje

	Analiziranje odabira te preciziranje operativnih kapaciteta udruga građana od interesa za sustav civilne zaštite sa sjedištem na području Grada Sinja
	Na temelju podataka dostupnih u registru udruga Ministarstva pravosuđa i uprave provjerit će se udruge građana sa sjedištem na području Grada Sinja od interesa za sustav civilne zaštite.
	Aktivnost će se provesti u idućem razdoblju.


 

2.6.  Postrojbe civilne zaštite opće namjene Grada civilne zaštite

Analiza stanja

Gradsko Vijeće Grada Sinja je Odlukom o osnivanju postrojbi civilne zaštite opće namjene Grada Sinja (Službeni glasnik Grada Sinj 11/21) osnovalo je postrojbu za opće namjene civilne zaštite Grada Sinja koja se sastoji od 62 člana i podijeljena je na 6  operativnih skupina (deset pripadnika), sukladno potrebama koje proizlaze iz Procjene rizika.

U analiziranom razdoblju izvršena je mobilizacija pripadnika civilne zaštite opće namjene Grada Sinja u skladu sa zahtjevima Stožera. Ukupno je bilo mobilizirano 8 pripadnika postrojbi civilne zaštite opće namjene. Na dan 15. prosinca 2022. bilo je mobilizirano 5 pripadnika postrojbi civilne zaštite opće namjene Grada Sinja koji su na cjepnim i testnim punktovima osiguravali kontrolu provedbe epidemioloških mjera tijekom cijepljenja.

U analiziranom razdoblju u postrojbe civilne zaštite opće namjene pristupilo je 26 pripadnika. Ukupno je u evidenciju uvedeno 72 pripadnika postrojbi civilne zaštite opće namjene. 

U analiziranom razdoblju ukupno je 28 pripadnika postrojbi civilne zaštite opće namjene Grada Sinja opremljeno osobnom zaštitnom opremom.

U 2023. godini nije izvršeno smotriranje i daljnje osposobljavanje postrojbe civilne zaštite za opće namjene Grada sinja zbog nedostatka materijalnih sredstava, pa će se nastojati izvršiti u 2024. godine.

Stupanj provedbe aktivnosti

	Ciljevi iz Smjernica
	Opis planiranih aktivnosti u 2023.
	Ostvarenje

	Maksimalno iskoristiti prisutnost medija (prisutnost na društvenim mrežama) radi popularizacije, stvaranja imidža i zajedničkog kolektivnog identiteta
	- nastavak postojećih aktivnosti korištenjem medija i razmatranje novih prijedloga
	Gradonačelnik Grada Sinja uputiti će javni poziv građanima za pristupanje u postrojbe civilne zaštite 

	Poticanje uključivanja srednjoškolaca u sustav civilne zaštite
	- razmatranje novih načina uključivanja srednjoškolaca u sustav civilne zaštite
	U tijeku su pripremne aktivnosti.

 

	Popunjavanje postrojbi civilne zaštite opće namjene
	- zaprimanje dobrovoljnih prijava
	U analiziranom razdoblju u postrojbe civilne zaštite opće namjene pristupilo je 26 novih pripadnika. Osobnom zaštitnom opremom opremljeno je 2 pripadnika postrojbi civilne zaštite opće namjene.

	
	- uvođenje pripadnika u evidenciju
	

	
	- podjela osobne zaštitne opreme
	

	Sudjelovanje pripadnika postrojbi civilne zaštite opće namjene u vježbama sustava civilne zaštite Grada Sinja
	- osposobljavanje i uvježbavanje postrojbi civilne zaštite opće namjene svih 
	U tijeku su pripremne aktivnosti.


2.7. Povjerenici i zamjenici povjerenika civilne zaštite
Analiza stanja

Gradonačelnik Grada Sinja je donio Rješenja o imenovanju povjerenika i zamjenika povjerenika civilne zaštite Grada Sinja te imenovao 78 povjerenika i 78 zamjenika povjerenika na području 14 naselja Grada Sinja.

Zadaća povjerenika i zamjenika povjerenika civilne zaštite Grada Sinja je provođenje preventivnih mjera i podizanje svijesti građana u sustavu civilne zaštite, izvršavanje obveza pripremanja i osposobljavanja građana za osobnu i uzajamnu zaštitu te usklađivanje provođenja osobne i uzajamne zaštite, obavješćivanje građana o poduzimanju mjera i postupaka civilne zaštite te mobilizacija svih raspoloživih kapaciteta lokalne zajednice za sudjelovanje u otklanjanju nastalih posljedica, sudjelovanje građana u organiziranju i provođenju evakuacije, sklanjanja i zbrinjavanja, obveza vođenja evidencije na području nadležnosti za koje su imenovani povjerenikom civilne zaštite te obavljanje poslova i zadaća prema nalozima stožera civilne zaštite jedinice lokalne samouprave u velikoj nesreći i katastrofi.

U 2023. godini nije provedeno postrojavanje i osposobljavanje povjerenika i zamjenika povjerenika civilne zaštite zbog niza objektivnih okolnosti, a opremanje istih iziskuje znatna materijalna sredstva, zbog čega ide nešto sporije od uobičajenog..

Stupanj provedbe aktivnosti
	Ciljevi iz Smjernica
	Opis planiranih aktivnosti u 2023.
	Ostvarenje

	Osposobljavanje povjerenika i zamjenika povjerenika civilne zaštite Grada Sinja
	- upućivanje povjerenika i zamjenika povjerenika na osposobljavanje
	U tijeku su pripremne aktivnosti

	
	- vođenje evidencije povjerenika i zamjenika povjerenika
	Provodi se kontinuirano.

	Izrada smjernica za povjerenike i zamjenike povjerenika za procjenu ugroženosti njihovih područja odgovornosti
	- priprema, izrada i distribucija materijala povjerenicima i zamjenicima povjerenika
	Aktivnost će biti provedena nakon osposobljavanja i edukacije povjerenika i zamjenika povjerenika civilne zaštite Grada Sinja.


 

Potrebno je da povjerenici i zamjenici povjerenika prođu osposobljavanje od strane Nastavnog nacionalnog središta civilne zaštite kako bi se realizirale planirane aktivnosti.
.
2.8. Pravne osobe u sustavu civilne zaštite.
Pravne osobe od interesa za sustav civilne zaštite na području Grada Sinja su pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji tih djelatnosti na području Grada Sinja.
Pravne osobe sa snagama i kapacitetima od interesa za sustav civilne zaštite na području Grada Sinja su:

1. Javna vatrogasna postrojba Grada Sinja

2. Dobrovoljno Vatrogasno društvo Sinj

3. Gradsko društvo crvenog križa- Sinj

4. Hrvatska gorska služba spašavanja- ispostava Sinj

5. Vodovod i odvodnja Cetinske krajine d.o.o. Sinj

6. Čistoća Cetinske krajine d.o.o. Sinj

7. Hazarder.  d.o.o. Sinj  

8. Cetina D.D.   Sinj

9. Promet d.o.o. Sinj

10. Likomed Veterina d.o.o.

11. Hit Radio Sinj

12. Kamičak d.o.o. Sinj

13. Hotel Alkar Sinj

14. Tommy d.o.o.
Pravne osobe su operativne snage sustava civilne zaštite Grada Sinja i dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno Zakonu o sustavu civilne zaštite (Narodne novine 82/15, 118/18, 31/20 20/21), posebnim propisima i njihovim općim aktima.

Gradsko vijeće Grada Sinja je na 30. sjednici održanoj 30. srpnja i 03. kolovoza  2020. donijela Odluku o određivanju pravnih osoba od interesa za sustav civilne zaštite na području Grada Sinja (Službeni glasnik Grada Sinja 3/20). Navedenom odlukom određeno je 14 pravnih osoba od interesa za sustav civilne zaštite na području Grada Sinja koje su podijeljene prema sljedećim skupinama zadaća:

· osiguravanje potrebne mehanizacije

· osiguravanje kapaciteta za zbrinjavanje i prijevoz stanovništva

· osiguravanje kapaciteta za prijevoz i skladištenje robe

· osiguravanje hrane i vode za piće

· osiguravanje komunikacije tijekom otežanih uvjeta s osobitim naglaskom na informiranje stanovništva

· osiguravanje stručnjaka i mehanizacije potrebne za asanaciju terena

· pružanje stručne i savjetodavne potpore Stožeru civilne zaštite Grada Sinja tijekom velikih nesreća i katastrofa, posebno u segmentu procjene posljedica.
S pravnim osobama od značaja za sustav civilne zaštite nije potpisan još ni jedan ugovor ili sporazum te će se taj dio posla obaviti u 2024. godini.  

Pravne osobe, dobivanjem određene zadaće, stječu status sudionika u provedbi utvrđenih mjera civilne zaštite na cjelokupnome području Grada Sinja, te su dužne napraviti operativne planove obzirom da su uredno obavještene te im je poslan plan djelovanja. Veći dio je napravio OP te ih se još nekoliko čeka.

3. Skloništa

S ciljem stvaranja uvjeta za sklanjanje ljudi i materijalnih dobara u slučaju katastrofa i velikih nesreća  Grad Sinj je u postupku rješavanja imovinsko-pravnim odnosa  skloništa, a za sada je jedino sklonište koje je u funkciji i u vlasništvu Grada Sinja u sklopu gradske sportske dvorane Ivica Ićo Glavan.

4. Elementarne nepogode
Na području grada Sinja u 2023 godini  nije bilo elementarnih nepogoda.

5. Epidemiološke i sanitarne nesreće
Na području Grada Sinja u 2023. godini, bilo je ugroza od epidemioloških i sanitarnih nesreća.

U ožujku 2020. Proglašena je pandemija SARS-CoV-2 koja je ukinuta 12. svibnja 2023. godine.
6. Opremanje i razvoj sustava civilne zaštite Grada Sinja
Analiza stanja
Nabave provedene u analiziranom razdoblju omogućile su provedbu aktivnosti i mjera u cilju suzbijanja epidemije bolesti COVID-19 uzrokovane virusom SARS CoV-2.  Iznajmljen je kontejner za uzimanje uzoraka za testiranje na COVID 19, u najam je uzet automobil za transport bolesnika i potencijalnih bolesnika na OVID 19, trake za obilježavanje, lanci, lokoti, dezinfekcijska sredstva i druga razna oprema i alati za pomoć snagama CZ i drugim službama uključenim u ovu pandemiju. Nabavljena oprema se nalazi na adresi Skladišta CZ Grada Sinja.

Zbog epidemiološke situacije nabavljena je i sljedeća osobna zaštitna oprema:

· višekratne jednoslojne platnene maske;

· jednokratni zaštitni kombinezoni;

· jednokratne zaštitne rukavice;

· jakne za CZ;

· majice za CZ;

· prsluci reflektirajući;
Prethodno navedena osobna zaštitna oprema distribuirana je, Gradskom društvu Crvenog križa Sinj, Javnoj vatrogasnoj postrojbi Grada Sinja, Hrvatskoj gorskoj službi spašavanja-stanica Split ispostava Sinj te pripadnicima postrojbi civilne zaštite opće namjene Grada Sinja. Također je u analiziranom razdoblju izvršena je nabava skupne opreme za postrojbe civilne zaštite opće namjene Grada Sinja te uniforme za sve članove Stožera i Gradonačelnika Grada Sinja

Stupanj provedbe aktivnosti

	Ciljevi iz Smjernica
	Opis planiranih aktivnosti u 2023.
	Ostvarenje

	Kontinuirano praćenje novih tehnoloških rješenja od interesa za sustav civilne zaštite Grada Sinja
	- permanentno praćenje novih tehnoloških rješenja radi usklađivanja iskazanih potreba (ponajprije postrojbi civilne zaštite 

- razmjena iskustava o korištenju novih tehnoloških rješenja između domaćih i inozemnih sudionika iz sustava civilne zaštite
	Vrši se sustavno praćenje novih tehnoloških rješenja (SRUK), radi se na modelu unaprjeđenja vođenja evidencija pripadnika i sustava veze operativnih snaga sustava civilne zaštite



	Nabava osobne i skupne opreme za postrojbe civilne zaštite opće namjene Grada Sinja
	- utvrđivanje potreba i provođenje javne nabave
	U analiziranom razdoblju izvršena je nabava skupne opreme za postrojbe civilne zaštite opće namjene Grada Sinja te uniforme za sve članove Stožera i Gradonačelnika Grada Sinja

	
	
	


7. Dostupnost informacija
Analiza stanja

Tijekom analiziranog razdoblja redovito je održavan komunikacijski sustav između ključnih sudionika sustava civilne zaštite Grada Sinja i drugih žurnih službi. Alternativni sustav veza omogućuje uspostavu komunikacije u slučajevima prestanka funkcioniranja ili preopterećenja redovnih sustava veza.  I uspostava toga sustava je u postupku, a radi se o sustavu radio veza putem repetitora i  stanica za komunikaciju. 

 

Stupanj provedbe aktivnosti

	Ciljevi iz Smjernica
	Opis planiranih aktivnosti u 2023. godini
	Ostvarenje

	Praćenje izrade i analiza operativnih planova pravnih osoba od interesa za sustav civilne zaštite
	- pružanje stručne pomoći pravnim osobama tijekom izrade, izdvajanje bitnih podataka (kontakti i operativni kapaciteti)
	U analiziranom razdoblju zaprimljena je nadopuna tri Operativna plana.

	Praćenje izrade i analiza operativnih planova i procjena rizika pravnih osoba koje obavljaju djelatnost korištenjem opasnih tvari
	- izdvajanje bitnih podataka (radijusi ugroženosti i kontakti)
	U analiziranom razdoblju zaprimljeno je 3 operativna plana i procjene rizika pravnih osoba koje obavljaju djelatnost korištenjem opasnih tvari.

	Redovito ažuriranje i nadopunjavanje baze podataka pripadnika postrojbi civilne zaštite Grada Sinja
	- ažuriranje evidencije pripadnika i upis novih pripadnika
	Aktivnost se redovito provodila.

	Prikupljanje podataka o resursima građevinskih tvrtki
	- iniciranje sastanka s predstavnicima građevinskih tvrtki i dopuna podataka
	U postupku je verifikacija lokacija za odlaganje građevinskog materijala od ruševina u slučaju jakog potresa na području Grada Sinja.


8. Financiranje sustava civilne zaštite
Grad Sinj je sveukupno u 2023. godini za  sustav civilne zaštite izdvojio sredstva u iznosu od 1.013.338.64 eura , od čega je 888579,21 eura na vatrogastvo, za postrojbe CZ osigurana su sredstva u iznosu od 55.743,58 eura. Za udruge značajne za civilnu zaštitu predviđeno je 13.272.28 eura, a za udruge kojima je civilna zaštita redovita djelatnost osiguran je iznos od 55.743,58 eura U proračunu za 2024. godinu planirana su sredstva za  sustav civilne zaštite u iznosu od 1.303.000,00 eura, od čega je 1.095.000,00 eura za JVP, 100.000,00 eura za DVD, a za postrojbe CZ 20.000,00 eura. Za udruge značajne za civilnu zaštitu planirana su sredstva u iznosu od 13.000,00 eura, a za udruge kojima je CZ redovita djelatnost planirana su sredstva u iznosu u iznosu od 75.000,00 eura.

9. Preventivne aktivnosti i nadzor
Grad Sinj je usvojio sve planske dokumente koje je bio obvezan usvojiti temeljem odredbi zakona:

· Analizu stanja sustava civilne zaštite Grada Sinja za 2022. 

· Plan razvoja sustava civilne zaštite Grada Sinj za 2023. 

· Procjenu rizika od velikih nesreća za područje Grada Sinja,

· Plan djelovanja civilne zaštite Grada Sinja

Gradonačelnik Grada Sinja  je u prosincu 2022. donio Odluku o pokretanju postupka za izradu nove Procjene Rizika od velikih nesreća za područje Grada Sinja. U novoj Procjeni rizika od velikih nesreća za područje Grada Sinja izvršilo se  ažuriranje statističkih podataka, kriterija sukladno novom popisu stanovništva i iznosu proračuna Grada Sinja te su obrađena dva nova rizika: Ekstremne temperature i Epidemije i pandemije te je donesena 14.Veljače 2023 godine na Gradskom vijeću Grada Sinja.

Nakon usvajanja nove Procjene rizika od velikih nesreća za područje Grada Sinja, tijekom 2023. godine gradonačelnik Grada Sinja Donio je novi Plan djelovanja civilne zaštite Grada Sinja jer je Procjena rizika od velikih nesreća za područje Grada Sinja osnova za izradu Plana djelovanja civilne zaštite Grada Sinj.

Budući je u rujnu 2023. Vlada RH donijela Državni plan djelovanja civilne zaštite, s kojim moraju biti usklađeni planovi nižih razina sukladno članku 24. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja (Narodne novine 66/21) koji propisuje da posebni dio plana djelovanja civilne zaštite JLP(R)S sadrži razradu svake od mjera civilne zaštite iz Državnog plana, pokrenuo se postupak za usklađivanje izrađenog Plana s propisanim obvezama na državnoj razini.

Izvršen je inspekcijski nadzor inspektora MUP-a za zaštitu od požara, koji je utvrdio da Grad Sinj sukladno Zakonima te aktima donesenima na temelju zakona ima sve akte i dokumente koji su bili predmet inspekcijskog nadzora.

Također je izvršen inspekcijski nadzor zakona o vatrogastvu u kojem je utvrđeno da Grad Sinj na temelju zakona ima sve akte i dokumente koji su bili predmet inspekcijskog nadzora.

Također je održan sastanak na kojem se raspravljalo o mjerama koje treba poduzeti u slučaju nepovoljnih vremenskih uvjeta u zimskom periodu.

 Stupanj provedbe aktivnosti
  

	Ciljevi
	Opis planiranih aktivnosti
	Ostvarenje

	Izrada Procjene rizika od velikih nesreća za područje Grada Sinja
	- upućivanje Procjene rizika od velikih nesreća za područje Grada Sinja na donošenje
	Gradsko vijeće Grada Sinja usvojilo je Procjenu rizika od velikih nesreća za područje Grada Sinja (Službeni glasnik Grada Sinja).

	Izrada novog plana djelovanja civilne zaštite Grada Sinja sukladno novoj procjeni rizika od velikih nesreća za područje Grada Sinja
	- razrada mjera i aktivnosti sustava civilne zaštite, ažuriranje priloga u slučaju promjene podataka
	Plan djelovanja CZ za područje Grada Sinja donesen 21. veljače 2023. godine. Budući je u rujnu 2023. Vlada RH donijela Državni plan djelovanja civilne zaštite, trenutno se vrši usklađivanje s propisanim obvezama državne razine.


10. Mjere zaštite u prostornom planiranju
Prostornim planom uređenja Grada Sinja, Generalnim urbanističkim planom i navedene su mjere u prostoru za sve vrste ugroza na području Grada Sinja te  da se zaštita i sklanjanje ljudi u slučaju elementarnih nepogoda i ratnih opasnosti osigurava privremenim izmještanjem  stanovništva, izgradnjom skloništa, te prilagođavanjem pogodnih prirodnih, podrumskih i drugih pogodnih građevina za funkciju sklanjanja ljudi. Navedenim Planom predviđaju se uvjeti gradnje novih skloništa osnovne zaštite u središnjoj gradskoj zoni, a u zonama koja obuhvaćaju ostala gradska područja zaštitu stanovništva predviđaju izgradnjom zaklona, korištenja podrumskih prostorija i sl. Za javne objekte u kojima se okuplja veći broj ljudi utvrđena je obveza predviđanja površina za izgradnju zaklona u slučaju neposredne ratne opasnosti. 

Redovno održavanje skloništa obveza je njihovih vlasnika. 
11. Zaključak 
 

Kontinuirano se jača operativna sposobnost sustava civilne zaštite na razini Grada Sinja. Potrebno je raditi na intenzivnijem promoviranju sustava civilne zaštite te razviti strategiju podizanja svijesti stanovništva o sustavu civilne zaštite.

Mjere osposobljavanja i uvježbavanja postrojbi civilne zaštite opće, Stožera, i ostalih operativnih snaga sustava civilne zaštite Grada Sinja u analiziranom razdoblju provedene su u skladu s ingerencijom Grada Sinja.. Održana je terensko pokazna vježba  vježbe „U rukama najboljih 2023.“ koja je izazvala veliki interes u Gradu Sinju te je uspješno prezentirala spremnost operativnih snaga na području Grada Sinja. 
U Proračunu Grada Sinja za 2023. i projekcijama za 2024. i 2025. godinu (Službeni glasnik Grada Sinja 12/22,) bila su osigurana dostatna financijska sredstva koja su omogućila daljnji razvoj sustava civilne zaštite.

Grad Sinj je usvojio sve planske dokumente koje je bio obvezan usvojiti temeljem odredbi zakona, u analiziranom razdoblju je usvojena nova Procjena rizika od velikih nesreća za područje Grada Sinja u kojoj su obrađene dvije nove prijetnje uz dosadašnjih pet, te je donesen Plana djelovanja civilne zaštite Grada Sinja. 

.

U  okviru raspoloživih financijskih sredstava sukladno ostvarenju Proračuna Grada, nije bilo moguće paralelno razvijati i suvremeno opremati sve pojedine komponente ovog

.

Također, Grad je i u Proračunu za 2024. godinu izvršio zakonsku obvezu osiguranja sredstva za razvoj sustava civilne zaštite zajedno sa sustavom zaštite od požara na svom području u ukupnom iznosu od 1.303.000,00 eura.

           U osiguran iznos, predviđena su sredstva za vatrogastvo kao okosnicu protupožarne zaštite i jedne od temeljnih operativnih snaga sustava civilne zaštite, za rad i djelovanje  HGSS-a Stanice Split-ispostava Sinj također  kao jedne od temeljnih operativnih snaga sustava CZ, za nabavu opreme ostalih operativnih snaga kako bi sustav bio što funkcionalniji, djelotvorniji i operativniji, a s druge strane potrebno je voditi računa o ekonomičnosti sustava.

Postojeće operativne snage u normalnim uvjetima zadovoljavaju potrebe Grada. Ukoliko bi pak došlo do nesreća velikih razmjera, bilo bi potrebno angažirati dodatne snage s područja Županije.

Ukoliko bi došlo do velike katastrofe kad navedene snage ne bi bile dostatne, Grad može računati na pomoć snaga i sredstava drugih gradova i općina, županijskih postrojbi civilne zaštite i organiziranih snaga zaštite  iz drugih županija, te snaga Hrvatske vojske.

12. Završna odredba
 

Analiza će biti objavljena u Službenom glasniku Grada Sinja.

TABLICA  PLANIRANIH I UTROŠENIH SREDSTAVA ZA SUSTAV CIVILNE ZAŠTITE ZA 2023. GODINU
	R.br
	OPIS POZICIJE
	PLANIRANO ZA 2023. god
	 POTROŠENO do 28.11. 2023.

	1.
	OPERATIVNE SNAGE CIVILNE ZAŠTITE
	55.743,58 eura 
	15.806,88 eura

	2
	VATROGASTVO
	888.579,21eura
	740.505,00 eura

	3
	SKLONIŠTA
	0,00 eura
	0,00 eura

	4.
	UDRUGE GRAĐANA
	13.272.28 eura
	13.272.28 eura

	5.
	SLUŽBE 1 PRAVNE OSOBE KOJIMA JE CIVILNA ZAŠTITA REDOVITA DJELATNOST
	55.743,57 eura
	55.743,57 eura

	
	SVEUKUPNO  ZA  SUSTAV CIVILNE ZAŠTITE
	1.013.338.64 eura 
	825.327,73eura

